બેંકની થાપણો 1656 કરોડથી વધુ છે. ધિરાણો પણ 995 કરોડથી વધીને 1029 કરોડ, બેંકનું શેર ભંડોળ 64 કરોડથી વધી 67 કરોડ, ફંડો 107 કરોડથી વધી 146 કરોડ, જ્યારે ચોખ્ખો નફો રૂપિયા 8.70 કરોડ થયેલ છે. તેમણે વધુમાં જણાવ્યું હતુ કે, બેંક માટે ગ્રાહકો ભગવાન છે. ગ્રાહકોને ટેકનોલોજીની મદદથી શ્રેષ્ઠ અને આધુનિક સેવા આપવા માટે પ્રયત્ન કરી રહ્યા છીએ. સાધારણસભાની શરૂઆતમાં ગુજરાત બેંકના સહયોગથી મળેલી વાનનું ઉદ્દઘાટન કરવામાં આવ્યું હતુ. જેના થકી ગામેગામ જઇ નાટકો દ્વારા ખેડૂતલક્ષી માહિતી પુરી પાડવામાં આવશે. તેમજ એટીએમ વિશે માહિતી આપવામાં આવશે. આ સભામાં બનાસડેરીના ચેરમેન અને ગુજરાત સ્ટેટ કો. ઓપ. બેંકના વાઇસ ચેરમેન શંકરભાઇ ચૌધરી, રાજયના પાણી પુરવઠામંત્રી પરબતભાઇ પટેલ, કેન્દ્રીય મંત્રી હરિભાઇ ચૌધરી, ધાનેરા ધારાસભ્ય નથાભાઇ પટેલ, અણદાભાઇ પટેલ, દલસંગભાઇ પટેલ સહિત સહકારી અગ્રણીઓ ઉપસ્થિત રહ્યા હતા. અંતમાં આભારવિધી બેંકના વાઇસ ચેરમેન જીગરભાઇ દેસાઇએ કરી હતી..